OpenLLM-France/wikimedia huggingface dataset:
# Los Pepones

Los Pepones és un petit poble axàrquic inserit al municipi de Vélez-Màlaga (Màlaga), Andalusia. Està situat entre les poblacions de Benamocarra i Almàchar. Per arribar a aquesta població, hem d'anar per la Carretera MA-3112 (Vélez-Màlaga- El Borge), i després s'ha d'agafar la desviació al km.6 de l'esmentada carretera. Los Pepones té aproximadament una trentena d'habitatges i zones demarcats: Los Pepones, "Cortijá Patarra" i Jibares. Cada any a Los Pepones hi torna molta gent d'origen de la zona, que viu a l'Àrea Metropolitana de Barcelona.
La principal activitat econòmica és l'agricultura subtropical (avocats i mangos) i la trilogia mediterrània (en extinció), a més té una petita indústria de ferralles d'un particular.
Respecte a la història, s'ha de destacar la construcció a l'època dels àrabs d'una torre ja destruïda (Atalaya Baja), situada a 1,5 km del centre del nucli urbà. Encara hi ha restes de la construcció. També cal destacar la possibilitat que el famós pensador Hispa-jueu Maimònides nasqués a la zona. És destacable la celebració cada any del certamen de "Arte a Campo Abierto", que se celebra a l'agost. També cap mencionar la romeria i el dia de la Immaculada Concepció (8 de desembre).
# Lèagre

Lèagre (grec antic: Λέαγρος, llatí: Leagrus), fill de Glaucó, fou un atleta grec que, juntament amb Sòfanes, va dirigir un cos de colons atenesos que es volien establir a Amfípolis, i que van morir tots a Dàton l'any 465 aC. En parlen Pausànies i Tucídides.
Va deixar un fill, de nom Glaucó, que juntament amb l'orador Andòcides va dirigir l'expedició d'ajut a Còrcira el 432 aC.

## Referències

* ↑ Leagrus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 726
# Lætitia Sadier

Lætitia Sadier (6 de maig de 1968) és una música francesa, coneguda per haver sigut la cantant, teclista i principal lletrista del grup Stereolab. També va participar en l'últim LP de McCarthy, va ser la meitat del grup Monade, va posar la veu al To the end de Blur i moltes altres coses. Sadier ha publicat tres àlbums en solitari des de l'any 2010, The Trip, Silencio i Something Shines. És considerada una de les grans personalitats del pop modern.

## Discografia en solitari

* The Trip (Drag City, 2010)
* La Piscine – An Invitation by Lætitia Sadier to Keep On Swimming (12", Wool, 2011)
* Silencio (Drag City, 2012)
* Something Shines (Drag City, 2014)

### Amb Monade

* Socialisme ou barbarie (The Bedroom Recordings) (Duophonic, 2003)
* A Few Steps More (Too Pure, 2005)
* Monstre cosmic (Too Pure, 2008)

## Referències

* ↑ «Stereolab Biography at Allmusic.com».
* ↑ «Laetitia Sadier Interview». Cokemachineglow.com. [Consulta: 23 setembre 2014].
# Luanshiweiïta

La luanshiweiïta és un mineral de la classe dels silicats que pertany al grup de la mica. Rep el nom en honor de Luan Shiwei (agost de 1928, Zizhou, província de Shaanxi, República Popular de la Xina - 13 de setembre de 2012, Chengdu, República Popular de la Xina), professor de geologia al Chengdu College of Science and Technology, i un conegut petròleg pegmatític xinès.

## Característiques

La luanshiweiïta és un silicat de fórmula química KLiAl$_{1.5}$(Si$_{3.5}$Al$_{0.5}$)O$_{10}$(OH)₂. Va ser aprovada com a espècie vàlida per l'Associació Mineralògica Internacional l'any 2012, sent publicada per primera vegada el 2013. Cristal·litza en el sistema monoclínic. La seva duresa a l'escala de Mohs és 3.
L'exemplar que va servir per a determinar l'espècie, el que es coneix com a material tipus, es troba conservat al Museu Geològic de la Xina, a Beijing (República Popular de la Xina), amb el número de catàleg: m11797.

## Formació i jaciments

Va ser descoberta al camp de pegmatites de Guanpo, situat al comtat de Lushi (Henan, República Popular de la Xina), l'únic indret de tot el planeta on ha estat descrita aquesta espècie mineral.

## Referències

* ↑ «Luanshiweiite» (en anglès). Mindat. [Consulta: 1r desembre 2021].
# Luz de Gas

Luz de Gas és una discoteca situada al carrer de Muntaner, 246 de Barcelona, on abans hi havia el cabaret Belle Époque.
La sala fa actuacions totes les nits: ja siguin musicals, de teatre, monòlegs, actuacions humorístiques, de màgia i d'altres, i hi han actuat, entre d'altres: Jarabe de Palo, Alan Parsons Project, Ana Belén, Simple Minds, The Corrs, Steve Winwood, Antonio Orozco, Carlos Núñez, Eugenio, Celtas Cortos, Pasión Vega, Paul Carrack, Estopa, Noa, Manu Guix, Monica Green, Electric Light Orchestra, Cómplices, Duncan Dhu, Earth, Wind & Fire, Efecto Mariposa, Gerard Quintana, Feliu Ventura, Maria del Mar Bonet, Gran Wyoming, Joan Manuel Serrat, Jorge Drexler, Juanes, Josep Carreras, KC & The Sunshine Band, Kool & The Gang, Level 42, Lisa Stansfield, Los Secretos, Lucrecia, M-Clan, Malú, Manel Fuentes, Manolo García, Quimi Portet, Manolo Tena, Mag Lari, Mariano Mariano, Mikel Erentxun, Noa, Nek, Nina, Pastora Soler, Paul Potts, Pep Sala, Tam Tam Go!, Xavier Deltell.

## Història

Va obrir al públic amb l'actuació de Luz Casal el 26 de setembre de 1995 i amb Marc Muñoz com a discjòquei. El setembre del 2015 va celebrar el seu 20è aniversari amb un concert especial d'Estopa.

## Referències

* ↑ «Trajectòria». Luz de Gas.
* ↑ «Luz de Gas (Barcelona)». menstyle.es. Arxivat de l'original el 12-01-2010.
* ↑ Mas «L'arma secreta del Luz de Gas és de fusta i en forma de proa». Ara, 24-09-2015.

## Enllaços externs

* Luz de Gas - Lloc web oficial
# Luci Cassi Longí Ravil·la

Luci Cassi Longí Ravil·la (en llatí Lucius Cassius, Q. F. L. N. Longinus Ravilla) va ser un magistrat romà. Formava part de la gens Càssia, i era de la família dels Cassi Longí, d'origen plebeu. Era fill de Quintus Cassius, L. F. Q. N. Longinus i va rebre el renom Ravil·la pel color dels seus ulls (ravi occuli ulls grisosos).
L'any 137 aC va ser tribú de la plebs i va proposar la lex Cassia de suffragiis, segona llei tabel·lària que establia el desempat a les votacions (tabellaria lex), ampliant la primera (Gabinia de suffragiis) presentada per Aule Gabini dos anys abans (139 aC). La llei introduïa el desempat als "Judicium Populi" (casos criminals jutjats en comicis pel poble) però en quedaven exclosos els casos de perduellio. Aquesta llei va ser acollida molt desfavorablement pels optimats perquè els privava de la seva influència als comicis.
Després va ser cònsol l'any 127 aC junt amb Luci Corneli Cinna. L'any 125 aC va ser censor amb Gneu Servili Cepió IV, censura que es va caracteritzar per la seva severitat, especialment en relació a la condemna de Marc Emili Lèpid Porcina acusat d'haver-se construït una casa massa luxosa. El seu tribunal, per la severitat que mostrava, va ser anomenat scopulus reorum (perill o perillós pels acusats), però tot i així era vist com un home íntegre i just. Es diu d'ell que en tots els processos acostumava a preguntar Cui bono? (per a qui és bo?) sobre els motius pels quals s'hauria comès un delicte.
L'any 113 aC, per la seva reputació d'home just, va ser nomenat per investigar uns casos d'incest contra les verges vestals Licínia, Emília i Màrcia, perquè es creia que els pontífex les havien absolt tot i ser culpables. Va condemnar a les tres vestals i a altres personatges, quan en el primer judici només havia estat condemnada Emília. Però l'extrema severitat que va mostrar en aquest cas va ser reprovada per l'opinió pública.

## Referències

* ↑ Smith, William (editor). A Dictionary of Greek and Roman Biography and Mythology (en anglès), 1870.
| Precedit per: Gneu Octavi i Tit Anni Ruf | Cònsol de la República Romana junt amb Luci Corneli Cinna 127 aC | Succeït per: Marc Emili Lèpid i Luci Aureli Orestes |
| Precedit per: Quint Cecili Metel Macedònic i Quint Pompeu Aule | Censor de la República Romana junt amb Gneu Servili Cepió 125 a. C. | Succeït per: Quint Cecili Metel Baleàric i Luci Calpurni Pisó Frugi |
# Luci Cecili (historiador)

Luci Cecili (en llatí Lucius Caecilius) va ser un historiador romà que probablement va viure al segle iv.
De la seva vida no se'n sap res, però seria l'autor d'una obra important atribuïda a Lactanci titulada De Mortibus Persecutorum, en 22 capítols, sobre la carrera de dos emperadors, Constantí I el Gran i Maxenci, amb un resum de les persecucions entre Neró i Dioclecià, que s'hauria compost després de la victòria de Constantí sobre Maxenci i abans del trencament amb Licini I (és a dir entre el 312 i el 315). El text està parcialment mutilat i algunes indicacions s'han de prendre amb precaució, ja que l'autor és parcial, però tot i així és una obra cabdal perquè és l'única que presenta aquest temps des del punt de vista immediat de Constantí; especialment famós és el moment en què l'emperador ordena a les seves forces gravar als seus escuts i estendards la creu i les inicials de Crist.
Aquesta obra va ser en principi publicada junt amb obres de Lactanci, però va ser separada per l'editor Étienne Baluze i publicat a París amb la inscripció LUCIUS CECILI I INCIPIT LIBER AD DONATUM CONFESSOREM DE MORTIBUS PERSECUTORUM, suposadament perquè va descobrir que l'autor era un desconegut Luci Cecili i no Lactanci (Lucii Cecilii Liber ad Donatum Confessorem de Mortibus Persecutorum hactenus Lucio Caecilio Firmiano Lactantio adscriptus, ad Colbertinum codicem denuo emendatus).

## Referències

* ↑ Smith, William (editor). A Dictionary of Greek and Roman Biography and Mythology (en anglès), 1870.
# Los Rodríguez y el más allá

Los Rodríguez y el más allá és una pel·lícula espanyola còmica i d'aventures de 2019 dirigida per Paco Arango i protagonitzada per Edu Soto, Mariana Treviño, Geraldine Chaplin i Plácido Domingo, entre d'altres.

## Sinopsi

Els Rodríguez són una família com una altra qualsevol, o almenys això creien. Tot canviarà per a ells quan descobreixin que el difunt avi era, en realitat, d'un altre planeta. El seu nét, Nicolás, obre al traster de la casa familiar una porta còsmica per on accedir a l' «més enllà». I a partir d'aquí, el caos s'apoderarà d'aquesta família, que haurà d'aprendre a controlar els superpoders que ha rebut.

## Repartiment

* Edu Soto - Rodrigo Rodríguez
* Mariana Treviño - Cristina Rodríguez
* Rodrigo Simón - Nicolás Rodríguez
* Sara Jiménez - Alejandra Rodríguez
* Maria Blanc - Gabriela Rodríguez
* Geraldine Chaplin - Isabel
* Plácido Domingo - Agent Rodríguez
* Lucas Laso - Edu
* Antonio Velázquez - Ricardo
* Macarena Gómez - Natàlia
* Enrique Villén - Pere Soles
* Rossy de Palma - Doctora Pilar
* Tomás Pozzi - Féliz
* Omar Chaparro - JJ
* Rubén Sanz - Peter
* Santiago Segura - Rugen Zelig
* Ninton Sánchez - Teo
* Óscar Casas - Bosco
* Aaron Piper - Jacobo
* Fabio Fulco - Martín
* Carlo Ochoa - Johan
* Richard Collins-Moore - Frank Hunter
* Eduardo Gómez - Botons
* Luka Peros - Raúl

## Referències

* ↑ «"Los Rodríguez y el más allá: sinopsis, personajes y críticas» (en castellà). SensaCine. [Consulta: 16 abril 2020].
* ↑ «‘Los Rodríguez y el más allá’, la película de este Halloween» (en castellà). La Vanguardia. [Consulta: 16 abril 2020].
# Luci Plauci Vennó (cònsol 330 aC)

Luci Plauci Vennó (en llatí Lucius Plautius Venno) va ser un magistrat romà que va viure al segle iv aC. Formava part de la gens Plàucia i portava el cognomen de Vennó.
Va ser elegit cònsol l'any 330 aC juntament amb Luci Papiri Cras. Els dos col·legues van fer la guerra contra els habitants de Privernum i de Fundi, de resultats aparentment victoriosos, però segurament poc gloriosos, ja que no van obtenir el triomf.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1237.
# Lo Monestièr d'Embèu

Monestier-d'Ambel és un municipi francès situat al departament de la Isèra i a la regió d'Alvèrnia-Roine-Alps. L'any 2007 tenia 22 habitants.

## Demografia
### Població

El 2007 la població de fet de Monestier-d'Ambel era de 22 persones. Hi havia 16 famílies de les quals 8 eren unipersonals (4 homes vivint sols i 4 dones vivint soles), 4 parelles sense fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 29 habitatges, 13 eren l'habitatge principal de la família, 15 eren segones residències i 1 estava desocupat. 26 eren cases i 1 era un apartament. Dels 13 habitatges principals, 11 estaven ocupats pels seus propietaris, 1 estava llogat i ocupat pels llogaters i 1 estava cedit a títol gratuït; 2 tenien tres cambres, 3 en tenien quatre i 8 en tenien cinc o més. 4 habitatges disposaven pel capbaix d'una plaça de pàrquing. A 6 habitatges hi havia un automòbil i a 5 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Monestier-d'Ambel el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 4 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 8 |

## Economia

El 2007 la població en edat de treballar era de 8 persones, 7 eren actives i 1 inactiva. Les 7 persones actives estaven ocupades(4 homes i 3 dones).. L'única persona inactiva estava classificada com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de fabricació d'altres productes industrials i 1 d'una empresa de construcció.
L'únic servei als particulars que hi havia el 2009 era una fusteria.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Monestier-d'Ambel a l'INSEE.
* Évolution et structure de la population Fitxa amb el detall de dades de Monestier-d'Ambel a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Lídia Muñoz Cáceres

Lídia Muñoz Cáceres (Sant Feliu de Llobregat, 8 d'abril del 1981) és una politòloga i política catalana, que fou d'alcaldessa de Sant Feliu de Llobregat des del juny del 2019, en substitució de Jordi San José i Buenaventura, fins al juny de 2022. Anteriorment, havia estat regidora a l'Ajuntament des del 2003. És afiliada a Iniciativa per Catalunya Verds i n'és la presidenta a la seva ciutat.
Muñoz va ser cap de llista de la confluència Sant Feliu En Comú Podem, integrada per ICV, EUiA i Podem, entre d'altres. Va accedir a l'alcaldia de la ciutat després que Esquerra Republicana de Catalunya i Tots per Sant Feliu votessin a favor seu al ple d'investidura, fet que va deixar la socialista Lourdes Borrell i Moreno a l'oposició.
Més enllà dels seus càrrecs a nivell municipal, Muñoz també acumula responsabilitats a òrgans com el Consell Metropolità de l'Àrea Metropolitana de Barcelona, la Xarxa Innpulso, el Consell General de l'Associació Pla Estratègic de Barcelona i la Xarxa Audiovisual Local SL, entre d'altres.

## Referències

* ↑ «Lídia Muñoz Cáceres, l'alcaldessa». Ajuntament de Sant Feliu. [Consulta: 26 juliol 2020].
* ↑ «Lídia Muñoz (comunes), elegida alcaldesa de Sant Feliu gracias a ERC y Junts» (en castellà). La Vanguardia. [Consulta: 26 juliol 2020].
# Lugove (Bilohirsk)

* Per a altres significats, vegeu «Lugovoie».
Lugove (en (ucraïnès): Лугове, rus: Луговое, Lugovoie) és un poble de la República Autònoma de Crimea a Ucraïna, que el 2014 tenia 203 habitants. Pertany al districte de Bilohirsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# MC Solaar

MC Solaar és el nom artístic de Claude M'Barali (Dakar, 5 de març de 1969), actualment un dels músics de hip-hop francès més populars.

## Discografia

* Qui Sème le Vent Récolte le Tempo (1991)
* Prose Combat (1994)
* Paradisiaque (1997)
* MC Solaar (1998)
* Le Tour de la Question (1999)
* Cinquième As (2001)
* Mach 6 (2003)
* Chapitre 7 (2007)
# MC Millaray

Millaray Jara Collio, coneguda pel seu nom artístic de MC Millaray, és una rapera i activista política maputxe xilena en llengua castellana i maputxe.

## Trajectòria

El seu pare Alexis Jara i la seva mare Claudia Collío van criar, tant a ella com els seus dos germans petits, a la localitat de La Pincova, a la comuna de Huechuraba. El seu pare és raper i cantant de hip-hop i, gràcies a ell, va desenvolupar l'interès per aquest gènere musical i la cultura maputxe. Quan tenia cinc anys va començar a compondre les seves pròpies rimes i cançons. El 2016, amb deu anys, va captar l'atenció del públic quan va actuar al programa matinal de TVN amb una cançó que va compondre per si sola.
L'any 2020 va ser nomenada portaveu de la Xarxa per a la Defensa dels Infants Maputxes, després de compondre una cançó per a l'entitat. Aquell mateix any va participar en el segon episodi de la sèrie de TVN Somos los niños i va publicar una cançó titulada October Rebellion (Rebelión de octubre) amb Ana Tijoux, commemorant l'aniversari d'un any de l'esclat social a Xile. El 2022 va actuar a la Setmana del Clima de Nova York al costat d'altres artistes internacionals.
És una jove líder per a la independència del poble maputxe i utilitza la seva música per destacar la lluita del seu poble indígena per l'autogovern. En aquest sentit, va jugar un paper rellevant en la campanya pel referèndum per aprovar la independència del poble maputxe, que finalment no es va votar. En una de les seves cançons durant la campanya va demanar el retorn dels maputxes a les seves terres, el Wallmapu, amb proclames com: «soc una petita rapera maputxe, no m'identifico com a xilena», m'identifico «amb la nostra lluita, amb la nostra resistència, amb la nostra infància maputxe», «han passat molts actes de violència, vull reflectir aquesta realitat».

## Referències

* 1 2 Bartlett, John. «enage Rapper, Rooted in Mapuche Identity, Roars for Indigenous Righth» (en anglès). NYTimes.com, 27-01-2023. [Consulta: 10 agost 2023].
* ↑ López, Miguel; Campabadal, Jordi. «Com a artista dona i maputxe, vull alçar la veu com ho va fer Víctor Jara». Directa.cat, 27-09-2023. [Consulta: 27 setembre 2023].
* 1 2 Salazar, Ricardo. «Joven rapera mapuche presenta canciones dedicadas a su pueblo y a la revuelta social del 2019» (en castellà). RVL.UV.cl. [Consulta: 10 agost 2023].
* ↑ «MC Millaray: "Me identifico con nuestra lucha y resistencia, con nuestra niñez mapuche"» (en castellà). BioBioChile.cl. [Consulta: 10 agost 2023].
* ↑ Wegener, Anton. «MC Millaray» (en alemany). 365FemaleMCS.com, 27-03-2021. [Consulta: 10 agost 2023].
* ↑ «In Pictures: Chile’s Mapuche Gen Z resist police brutality» (en anglès). AlJazeera.com. [Consulta: 10 agost 2023].
* ↑ «Ana Tijoux launches a new song with MC Millaray, the teenage Mapuche rap star» (en anglès). T13.cl, 16-10-2022. [Consulta: 28 setembre 2023].
* ↑ «MC Millaray, la voz rapera de los mapuche que pelean por la tierra en Chile» (en castellà). RFI.cl. [Consulta: 27 setembre 2023].
# MDD

MDD té els següents significats:
* Marca del distribuïdor, marca comercial propietat d'una empresa de distribució sota la qual ven productes de diferents fabricants
* Moviment per la Democràcia Directa, partit polític de Veneçuela
* Moviment per a la Democràcia i el Desenvolupament, partit polític del Txad
* Moviment Democràtic de Dahomey, partit polític històric de Benín
* MdD també és l'abreviatura de Mare de Déu, títol de Maria, mare de Jesús
# MPS

MPS té els següents significats:
* Megabit per segon, unitat de la velocitat de transmissió d'informació.
* Metropolitan Police Service, força de policia territorial de Londres.
# MPS Group Championships 2010

El torneig de Ponte Vedra Beach 2010, també conegut com a MPS Group Championships 2010, és un esdeveniment de tennis femení sobre terra batuda que pertany als International tournaments de la WTA. La 31a edició del torneig es va celebrar entre el 5 i l'11 d'abril de 2010 al Sawgrass Country Club de Ponte Vedra Beach, Florida, Estats Units.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | C. Wozniacki | 6 | 6 | |
| | S. Arvidsson | 3 | 1 | | 1 | C. Wozniacki | 6 | 6 |
| Q | B. Mattek-Sands | 6$^4$ | 6 | 2 | 5 | A. Pavliutxénkova | 1 | 3 |
| 5 | A. Pavliutxénkova | 7 | 4 | 6 | | | | | 1 | C. Wozniacki | 1 | 7 | 6 |
| 4 | I. Vesninà | 6 | 6 | | | | | | 4 | I. Vesninà | 6 | 6$^4$ | 4 |
| | J. Görges | 3 | 2 | | 4 | I. Vesninà | 6 | 6 | | | | | |
| | P. Shuai | 6 | 5 | 5 | 8 | M. Oudin | 2 | 1 | | | | | |
| 8 | M. Oudin | 2 | 7 | 7 | | | | | | | | | | 1 | C. Wozniacki | 6 | 7 |
| 6 | A. Wozniak | 2 | 6 | 6 | | | | | | | | | | | O. Govortsova | 2 | 5 |
| WC | A. Morita | 6 | 3 | 2 | 6 | A. Wozniak | 5 | 1 | | | | | |
| | A. Kudriàvtseva | 3 | 3 | | 3 | D. Cibulková | 7 | 6 | | | | | |
| 3 | D. Cibulková | 6 | 6 | | | | | | 3 | D. Cibulková | 4 | 5 | |
| LL | V. Lepchenko | 6 | 6 | | | | | | | O. Govortsova | 6 | 7 | |
| | A. Kerber | 1 | 1 | | LL | V. Lepchenko | 3 | 2 | | | | | |
| Q | A. Tatishvili | 2 | 2 | | | O. Govortsova | 6 | 6 |
| | O. Govortsova | 6 | 6 | | | | | |

## Quadre doble femení

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | Bethanie Mattek-Sands Yan Zi | 6 | 6 | |
| WC | Dominika Cibulková Ayumi Morita | 2 | 1 | | 1 | Bethanie Mattek-Sands Yan Zi | 5 | 6 | [10] |
| | Andrea Hlaváčková Olga Savchuk | 6 | 4 | [10] | | Andrea Hlaváčková Olga Savchuk | 7 | 1 | [4] |
| | Ekaterina Dzehalevich Marie-Ève Pelletier | 4 | 6 | [8] | | | | | | 1 | Bethanie Mattek-Sands Yan Zi | 4 | 6 | [10] |
| | Sarah Borwell Raquel Kops-Jones | 6 | 3 | [10] | | | | | | 2 | Chuang Chia-jung Peng Shuai | 6 | 4 | [8] |
| | Julia Görges Barbora Záhlavová-Strýcová | 3 | 6 | [8] | | Sarah Borwell Raquel Kops-Jones | 3 | 7 | [6] |
| | Līga Dekmeijere Patty Schnyder | 5 | 4 | | 2 | Chuang Chia-jung Peng Shuai | 6 | 6⁵ | [10] |
| 2 | Chuang Chia-jung Peng Shuai | 7 | 6 | | | | | | |
Ponte Vedra Beach :
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010 :
Sony Ericsson WTA Tour 2010
< 2009
2011 > :
WTA Tour Championships, Doha  · WTA Tournament of Champions, Bali :
# Lori negre

El lori negre (Chalcopsitta atra) és una espècie d'ocell de la família dels psitàcids que habita zones amb arbres de les illes Raja Ampat, Nova Guinea i altres illes properes.
# Malac

Malac (en llatí Malacus, en grec antic Μαλακός "Malakós") fou un historiador grec autor d'una obra titulada Σιφνίων Ὧροι, que és esmentada per Ateneu de Naucratis.
Alguns pensen que podria ser la mateixa persona que Apol·loni d'Alabanda que portava com a renom Malacus.

## Referències

* ↑ Malacus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 906-907